Kas on olemas üleloomulik meile tundmatu maailm?
Kas on elu pärast surma?
Kas inglid on olemas?
Kas me saame unenägudes taevaseid sõnumeid?
Kas me saame avada iidseid üleloomulikke saladusi?
Kas tervenemisimed on tõelised?
Sid Roth on 35 aastat uurinud üleloomulikku maailma.
Olete vaatamas saadet "See on üleloomulik!"
Tervist, olen Sid Roth.
Tere tulemast minu maailma, kus üleloomulik on loomulik.
Miks rabid tegelevad inimestega,
kes vajavad vabanemist kurjadest vaimudest?
Miks on see rabide sõnul nii kerge, et võid seda ka ise teha?
Miks ütlevad rabid,
et kõik vajavad vabanemist teatud aladel oma elus?
Miks ütlevad rabid,
et koged üleloomulikku rahu, kui oled täielikult vaba?
Kas olete huvitatud?
Rabbi Schneider,
millal oli sinu esmakokkupuude kurjade vaimude väljaajamisega?
1980. aastate keskel, kui olin pastoriks koguduses,
kus inimene oli ilmselgelt kurjadest vaimudest vaevatud.
Mind kutsuti kohale ning võtsin endaga teise pastori.
Ma polnud seda enne näinud.
Oskasin vaid valju häälega rääkida, lootes samal ajal, et vaim lahkub.
Pärast seda situatsiooni ütles minuga olnud vanem pastor:
"Kui mõõk on piisavalt terav, siis ei pea nii kõvasti lõikama."
Said hea õppetunni.
Olid kord messiaanlikus koguduses ning märkasid mitmeid probleeme.
Tahtsid muidugi neid aidata, kuid see tekitas omakorda probleemi.
Mõistsin, et kui liigume lõpuaegadele lähemale,
siis on inimesed aina enam deemonite poolt mõjutatud.
Õppisin vabastusteenistuse kohta.
Koolitasin koguduses meeskonda vabastusteenistuseks.
Inimesed läbivad vabastuses umbes 8-tunnise protsessi.
Pärast seda tahtsid nii paljud sellest protsessist läbi minna,
et lõpuks tekkis olukord, kus me graafik oli aastaks täis.
Igal nädalal kohtusin inimestega,
kes tulid minult abi paluma, sest vajasid vabastust.
Nõustusin neid aitama, kuid teadsin, et ooteaeg on aasta.
Mul oli nii suur koorem,
et küsisin Jumalalt, kuidas seda olukorda lahendada.
Mõtlesin koolitada uue meeskonna,
kuid ma ei leidnud piisavalt inimesi, kellel oleks piisavalt aega.
Hakkasin Jumalat otsima, kuidas võiksin neid inimesi aidata,
sest nad vajavad abi nüüd, mitte aasta pärast.
Selles punktis hakkas Jumal õpetama mulle enese-vabastamist.
Inimesed, kes oleksid pidanud ootama aasta,
leiaksid koheselt abi, õppides tegema koostööd
neis elava Püha Vaimu ja kasutada Jumala Sõnaga,
et murda pimeduse vägi ning saada täielikult vabaks.
Seega vabastusteenistus sai alguse vajadusest koguduses.
Meid vaatavad ehk inimesed,
kes ehk ei mõista, miks peab deemonitest rääkima,
sest arvatakse, et tänapäeval pole meil nendega tegemist?
Milline on sinu seisukoht? - See on tõesti hea küsimus.
Elame hetkel ajal, kus jutt deemonitest näib iidsena.
Tavaliselt räägin inimestele järgmist.
Enamik mõistab, et maailmas tegutseb konkreetne kurjus.
Siinkohal võime esile tuua olukorra, kus last kuritarvitati sadistlikult.
Keegi ei kahtleks, kas tegu on kurjusega või mitte.
Teiseks peaks küsima, kust see kurjus pärineb.
See paneb inimesi mõtlema kaugemale sellest,
et nad pelgalt näevad kurjust maailmas
ning nad tõdevad, et eksisteerib üleüldine kurjus.
Kui räägime deemonitest, siis astume sammu kaugemale
ning anname sellega kurjusele kuju või isiku.
Sellel on intelligents ning eesmärgiks hävitus.
Mis saab usule tulnud ja Piiblit lugevast kristlasest,
kes on kategooriliselt vastu väitele, et temas võiks olla mõni deemon?
Milline on sinu seisukoht?
Piiblis ütles Paulus,
et meie võitlus ei ole inimestega vaid pimeduse maailma valitsejatega.
Ta mõtles kristlasi, kui ütles: "Meie võitlus ei ole inimestega."
1. Peetruse 5:8 öeldakse kristlastele taas,
et kurat, käib ringi nagu möirgav lõvi, otsides, keda neelata."
Sellega on kindel, et igaüks võitleb kurjusega.
Pärast pausi räägime, kuidas Jumal vabastas
Rabbi Schneideri üleloomulikult unenäo kaudu.
Just, unenäo kaudu, oleme peagi tagasi.
Pöördume peagi saatesse "See on üleloomulik!"
Kui sulle meeldib meie telesaade,
võid vaadata saateid ka veebist, kasvõi ööpäevaringselt.
Vaata saateid arvutis, telefonis, iPad'is või tahvelarvutis.
ISN-i abil leiad varustuse,
et võiksid olla normaalne ja seda piibellikus tähenduses.
Naaseme tagasi saatesse.
Rabbi Schneider, mil viisil ilmutavad deemonid end inimestes?
Paljud arvavad, et tegemist on kõigest nende reaktsiooniga.
See on niivõrd suur avastus
paljude probleemide puhul, millega me silmitsi seisame.
Näiteks nagu hirm, kurbus, viha, sõltuvused -
need pole tavalised vaid üleloomulikud probleemid.
Inimesi pimedusest vabastamiseks on oluline mõista,
et paljud mõtted, mis tekitavad kaotust ja piina,
ei tulene inimese seest, vaid välisest keskkonnast.
Deemon on isikuline kurjus, mis soovib hõivata ala.
Olgu siis kohta me mõtetes,
et saaks mõjutada me mõtteid või võimalusel ka kohta me kehas.
Kui keegi käib ringi pidevas depressioonis,
siis peavad nad mõistma, et Jumal on rõõmsameelne.
Kui Jumal on rõõmus ning nemad on depressioonis,
siis kust see meeleheide tuleneb?
Vahel on loomulikke põhjuseid.
Deemonid kasutavad ära inimese isiklikke nõrku külgi
ja põhjustavad loomuliku probleemi muutumist üleloomulikuks,
mis vajab seega ka üleloomulikku lahendust
ja seda tuleb üleloomulikul viisil murda.
Kas deemonid lahkuvad iseenesest, kui nendega ei võeta midagi ette?
Kindlasti mitte.
Deemonid on sissetungijad, kes ei lahku rahumeelselt.
Mõni aeg tagasi oli mul unenägu.
Selles elasin ühes mahajäetud majas.
Toad olid üsna väikesed, umbes 4,5 ruutmeetrit.
Maja ise oli vana ja lagunes
ning atmosfäär selles oli masendav ja rusuv.
Olin selles kurvameelne.
Umbes 20 km kaugusel minu muserdavast majast
nägin teist maja, mis oli suur uus kaasaegne
puhas ja meeldiv millel oli helge atmosfäär.
Unenäos teadsin, et see kaunis maja kuulus mulle,
kuid siiski elasin selles lagunevas ja rusuvas majas.
Mõtlesin, miks ma elan selles lagunevas majas,
kui võiksin elada kodus, mis asus u 20 km kaugusel.
Maja sümboliseerib me elukohta.
Unenäos mõistsin, et ma ei kasuta uue maja hüvesid,
kuna mu kodus elasid deemonid.
Unenäos nägin neid kui inimesi,
kuid nad andsid välja energiat, mis oli vägivaldne, täis viha, rõhuv.
Nad olid seal kui sissetungijad,
kellel polnud elamisõigust, kuid nad ei lahkunud iseseisvalt.
Mõistsin, et minu hirm siseneda sellesse majja
ning hakata selles elama hoidis mind selles väikeses ruumis.
Lõpuks tüdinesin niivõrd elamast selles väikeses lagunevas paigas,
et otsustasin võtta vastu uue maja, mida Jumal oli mulle andnud.
Unenäos läksin uue maja juurde
ja ootasin ukse ees, et peadeemon tuleks välja.
See maja kuulub mulle.
Ükski deemon ei takista mul seda endale võtmast.
Kui ta tuli välja, siis ründasin teda,
lükkasin ta maha ning hakkasin rusikatega peksma.
Alguses tundus, et midagi ei juhtunud.
Tundsin end väetu ja jõuetuna.
Olin vabanemisele nii pühendunud,
sest olin tüdinenud sellest vanast ning jätkasin löökide andmist
ja ühtäkki läks temast õhk välja ning ta kadus ja sain võtta maja üle.
Ma pidin temaga vastanduma
ning sundima teda lahkuma, sest ta ei oleks lahkunud iseseisvalt.
Paljud on teadmatuses viisidest,
millega deemonid püüavad hõivata meie kodusid.
Millised on mõned uksed, millest me ei pruugi olla teadlikud?
Teisisõnu, kuidas nad saavad sissepääsu? - Just.
1. Andestamatus.
Õppisin selle kohta ühes prohvetlikus unenäos.
Noore usklikuna olin lugenud,
kuidas Jeesus käskis meil andestada, et saaksime andeks.
Mõtlesin, miks Jumal ei saa mulle lihtsalt andestada.
Ma ei mõistnud, kui oluline oli, et ma andestaksin teistele.
Jumal õpetas seda mulle ühe unenäo kaudu.
Selles unenäos olin täiesti teises majas.
Jällegi oli tegemist majaga.
Jeesus rääkis ka loo,
mis juhtub inimesega, kellest aetakse välja deemon,
kuid seda maja temas ei hakatud kasutama.
Vahel kasutatakse maja võrdumina me vaimsest olemusest.
Olin majas, kus mind piinati.
Miski minu selja taga piinas ja rõhus mind.
Ma ei näinud, mis see oli, kuid kogesin rõhumist.
Hakkasin meeleheitlikult toast tuppa selle eest jooksma.
Ükskõik, mis tuppa läksin, oli seal ees piinaja.
Pärast mõnda aega kogesin,
kuidas Jumala ligiolu langes selles unenäos minu peale.
Sel hetkel näitas Ta mulle kedagi, kellele ma polnud andestanud.
Jumal ütles, et laseksin sellest inimesest lahti.
Kui lasin selle inimese lahti, siis kadus ka see piinaja.
Deemonid saavad ligipääsu andestamatuse kaudu.
Kui jääme andestamatusse,
siis saab deemon õiguse ligipääsuks meie ellu.
Samamoodi teadliku patuga.
Kui keegi elab tahtlikult Jumala moraalsetest piiridest väljas,
siis seab ta end kohta, kus deemonitel on talle ligipääs.
3. Põlvkondlikud vaimud, mis käivad pereliini pidi.
Näiteks on abielulahutused kolme põlvkonna vältel.
Selleks ei pea olema eriline mõttehiiglane.
Just, nagu näiteks depressiooniga.
Kui sinu ema ja isa olid rõhutud,
siis tuleb ka sul selle vaimuga tegemist
ning pead selle väe enda elus murdma.
Õpetad, peaksime keelduma neid vaime kartmast.
Teame, et Jeesus on Issand.
Iga põlv peab nõtkuma
ja keel tunnistama, et Jeesus on Issand.
Tema valitseb ja seetõttu
keeldun laskmast deemonil valitseda minu üle.
Olen seda näinud enda ja ka teistega tegeledes.
Kui teame, et nad peavad lahkuma, sest Jeesus on Issand
ning me kuulume Talle, siis nad lahkuvad viivitamatult.
Ütlesid mulle ennist, et nad ei lahku enne,
kui me teame, et nad peavad lahkuma.
Rabbi Schneider,
üle maailma on inimesi, kes võitlevad halbade mõtete,
deemonlike probleemide ning haigustega.
Kui tuleme pausilt tagasi, tahan, et õpetaksid meile,
mida Jumal on sulle õpetanud, et ka meie võiksime saada vabaks.
Oleme peagi tagasi.
Naaseme saatesse.
Maailm on erimeelsustest lõhestunud.
Päevast päeva järgime oma eludes eri visioone.
Piiblis on kirjas, et Messias
eemaldas juute ja paganaid eraldava vaheseina,
et luua üks uus inimkond, kelle vaimulik terviklikkus
on aluseks ajaloo suurimale Jumala Vaimu liikumisele.
Sid Roth on Piiblist avastanud,
kuidas jõuda juutideni Jumala armastusega.
See uus inimene avab ukse imedeks ja tunnustähtedeks,
et kõik näeksid, kuidas täituvad selle nähtamatu Jumala tõotused.
Meie kodulehelt leiad teavet, mis aitab sul mõista,
kuidas üks uus inimene on oluline, et tuua rahvahulki Jumala juurde.
Seeläbi võid mõista Iisraeli ja koguduse juutide juuri
ning kuidas kõik maailma rahvad saavad kogeda vapustavaid õnnistusi.
Ava meie koduleht ja õpi,
kuidas üks uus inimene on võti Jumala suurte õnnistusteni.
Paljud vaatajad on teatanud
meie saate ajal toimunud imedest, tervenemistest ja tunnustähtedest.
Jaanuaris leidis günekoloog minu emakas endomeetriumivähi.
Peatselt pärast seda esitasin te kodulehel palvesoovi.
Möödunud reedel tehti mulle uus uuring koos koeprooviga.
Tulemus: Pole enam jälgegi vähist üheski minu emakast võetud proovis.
Olen vähist vaba.
Kiitus Jumalale!
Rääkisin Jumalaga suitsetamise mahajätmisest.
Vaatasin teie saadet, kus John Waller laulis.
Äkitselt teadsin, et minu sõltuvus sigarettidest oli murtud.
Ma pole suitsetanud alates 6. augustist 2012.
Tänu Sulle, Jeesus.
Kui ka sina oled saanud puudutatud, jaga enda lugu ekraanil oleval saidil.
Pöördume tagasi saatesse.
Rabbi Schneider, sinu sõnul
on ääretult oluline mõista erinevust autoriteedi ja meelevalla vahel.
Seleta seda lähemalt.
Jeesus ütles, et Talle on antud kõik meelevald taevas ja maa peal.
Enne pausi rääkisime,
et me peame teadma, et Jeesuse nimes on meil autoriteet.
Deemonid ei reageeri,
kui me ei mõista, mis meelevald on Kristusel
ning et Temas võime kasutada sedasama meelevalda.
Siiski on autoriteedi ja väe vahel erinevus.
Näiteks politseiametnikul on autoriteet oma teenistuse tõttu.
Kui politsei peatab auto,
siis väljub ta sõidukist, kannab märki, sageli on tal
ka vastav ametiriietus, mis esindab tema autoriteeti.
Enamik inimesi, keda peatatakse,
teevad politseiga koostööd, sest tal on meelevald.
Teatud juhtudel ei tee inimesed politseiga koostööd.
Kui inimesed ei tee politseiga koostööd autoriteedi tõttu,
siis peab ametnik oma autoriteedis rakendama väge,
olgu siis elektrišokipüstoli, kumminuiaga vms.
Sama kehtib ka deemonite puhul, kes reageerivad autoriteedile.
Mõned deemonid ei reageeri ainult autoriteedile
vaid autoriteeti peab toetama vägi.
Meil antakse autoriteet, kui hakkame Jeesusesse uskuma.
Väge peab aga arendama.
Jeesuse juurde tuldi ja küsiti inimese kohta,
kellest ei saadud kurja vaimu välja ajada:
"Miks Tema jüngrid ei suutnud kurja vaimu välja ajada?"
Jeesus vastas seepeale:
"See tõug ei lähe välja millegi muu kui palve ja paastumisega."
Seega on tegemist kahe viisiga, kuidas saada väge.
Tulemuste saamiseks
peame teadma me autoriteeti ja samuti arendama väge,
mis tuleneb Jumalat usaldades, Temast sõltudes,
palvetades ja teistes usku kinnitavates tegudes.
Seega inimeste eludes on avatud uksi.
Kuidas saame neid sulgeda ning deemonitest vabaneda?
Hea küsimus.
Usun isiklikult, et uste sulgemine on kui protsess.
Olen oma elus näinud,
et mida lähedasemaks muutub mu suhe Jeesusega,
seda enam kogen südames vajadust meeleparanduse järgi.
Alguses näitab Jumal meile pinnapealseid asju.
Kui saame Temaga lähedasemaks,
võime näha endas andestamatust, uhkust või hukkamõistu.
Ukse sulgemiseks on vajalik pidevalt meelt parandada,
kui Jumal näitab meile mõnda pattu me südames.
Teatud alade osas oleme ehk teadmatuses,
kuid Jumalas kasvades hakkame neid nägema.
Kristlikus maailmas räägitakse, et Jumala armu tõttu
võime justkui rahulikult elada ega pisipattude pärast muretsema.
Iga tõde, mis viiakse äärmusesse, muutub eksiõpetuseks, kas pole?
Jeesuse esimene sõnum oli:
Parandage meelt, sest taevariik on lähedal.
Ma ei kuule seda sõna tihti.
Kui koguduses tõuseks pastor püsti
ja käsiks inimestel meelt parandada,
siis tõuseksid inimesed püsti ning lahkuksid,
kuid pastor tahaks, et nad pigem tuleksid kogudusse.
Ilma meeleparanduseta me ei näe isegi Jumalat.
Meeleparandus on üks viis, millega saame sulgeda uksed
ja takistada deemonitel sisenemast ning sulgeme ukse kurjusele.
Kuidas sa räägid deemoniga vaimumaailmas?
Sa ei räägi nendega,
justkui pidades vestlust vaid räägid nende vastu.
Sa ei püüa läbi rääkida vaid annad korralduse:
"Saatan, sõitlen sind, käi välja minu peast."
Deemonile tuleb anda konkreetne käsk ja ta peab alluma.
Mis saab juhul, kui sa koged, et tulemus ei tulnud koheselt esile?
Kas anda alla?
Absoluutselt mitte.
See oli nähtav ka unenäos, mida ma ennist nägin.
Kui ründasin deemonit, kes hõivas ruume minu kodus,
siis teda näkku lüües tundus, et sellel pole mingit mõju.
Tundus, nagu mul poleks väge ja mu pingutused ei kandnud vilja.
Olin nii vabanemises nii järjekindel, et ma ei kavatsenud lõpetada.
Kui jätkasin, siis deemon murdus.
Sama kehtib ka vabastuses.
Peame olema järjekindlad, et jääda vabaks ning teadma,
et me ka saame vabaks, sest Jeesus ütles,
et kui Poeg teid vabastab, siis olete tõepoolest vabad.
Sa võitlesid millegagi, millega paljud teistki ehk võitlevad.
Hirmu vaimuga.
Võib-olla arvad, et see tuleneb sinust.
Ei-ei, eksisteerib hirmu vaim.
Rääkisin hiljuti kellegagi, kes kartis rääkida avalikult.
Avastasin Rabbi Schneider midagi.
Kui kõnelemine oleks tema tugevus, ja teda ka rünnatakse selles,
siis poleks tal probleemi avalikult kõneleda,
kuid kuna nad kardavad, siis nad ei püüa seda teha, kas pole?
Esiteks on Jumala Sõna st tõe tundmine.
Tõe rääkimine on kui relv, mis aitab meil vabaneda.
Jumala Sõna purustab deemonite väe.
Jeesus võitles kõrbes Saatanaga Jumala Sõna rääkimise kaudu.
Kui räägime, teades, et Jumala Sõnal on vägi,
ja räägime seda kurjusele, see murdub, taganeb ja kaotab väge
ning me siseneme enam ja enam vabadusse valgusesse.
Inimestel on oluline märgata, et tegemist pole kiirlahendusega.
See tähendab, et pühendud, et olla vaba ning saad vabaks.
Räägin printsiipidest, mis töötavad.
Räägi enda kogemusest hirmuga.
Mina hakkasin hirmuga mitmel viisil tegelema.
Esiteks näitas Jumal mulle, et vabanemiseks ei piisa
minu soovist saada vabaks vaid meil on vaja Jumala auhiilgust.
Hakkasin kasutama Jumala Sõna Saatana vastu
kindlates valdkondades, mis tekitasid minus hirmu.
Kui Saatan tekitas hirmu näiteks tervise vallas,
siis kasutasin Jumala Sõna selles vallas Saatana vastu.
Kui Saatan kasutab hirmu finantsiliste küsimuste osas,
siis räägin, mida Jumala Sõna ütleb selles vallas finantside kohta.
Kuidas see täpsemalt välja näeb?
Ma tsiteerin.
Taavetki ütles, et ta julgustas end Jumalas.
Tsiteerin endamisi Jumala Sõna ja annan käsu: "Saatan,
käi välja minu mõtetest!" ning asendan tema vale tõega,
rääkides Jumala Sõna ning kinnitan enda südant.
Käsin Saatanal lahkuda ning asendan tema vale tõega.
Tahaksin, et palvetaksid
inimeste eest üle maailma, kes vaatavad meid ja vajavad abi.
Jumal, tahan Sind eelkõige tänada, kui palju Sa oma lapsi armastad.
Jumal, Piiblis öeldakse:
"Vaadake, kui suure armastuse Isa on meile andnud:
meid hüütakse Jumala lasteks ja need me olemegi."
Jumal, sa oled öelnud,
et suurem on see, kes on meis, kui see, kes on maailmas.
See on võit, mis on ära võitnud maailma - meie usk.
Jumal, täname Sind, et Jeesuse läbi on meil juba võit.
Räägin Sinu sõna üle Sinu rahva,
et nad mõistaksid sügavamalt kui enne,
et Sinu Vaim elab neis ja Sinu elu on neis
ning neis olev valgus on suurem kui pimedus nende ümber.
Jumal too nad välja passiivsusest ning pane nad tegutsema.
Kasuta nende usku Püha Vaimu ja Jumala Sõna läbi Jeesuse nimel.
Saatan, ma murran
Jumala Sõna mõõgaga su väe Jumala laste elus.
Käsin sul nad lahti lasta.
Lase nad lahti, Jeesuse nimel.
Kallis Jumala laps, tea, et Jeesuses oled sa vaba.
Kas kõik Jumala lapsed peavad saama lahti asjadest,
mida nad on endale võtnud enne usuletulekut
või mis on nendega kaasa tulnud suguvõsa liini pidi.
Usun, et me kõik peaksime
agressiivsemalt liikuma vabanemise ning Jumala valguse suunas.
Usun, et see on kõikide jaoks.
Kõikidel on lahinguid, mille nad peavad läbima.
Paulus ütles oma elu lõpus:
"Olen võidelnud head võitlemist, lõpetanud elujooksu..
Nüüd on mulle valmis pandud õiguse pärg.."
Me kõik peame võitlema, sest keegi pole täielikult vaba
ning me kõik võime siseneda suuremasse vabadusse ja rahusse.
Räägin sulle vabadust.
Sellel on nimi - Jeshua, Jeesus, Messia.
Tea tõde ja tõde teeb sind vabaks.
Paljud vaatajad on teatanud
meie saate ajal toimunud imedest, tunnustähtedest ja tervenemistest.
Enne teie saate vaatamist kartsin ma üleloomulikku.
Vaatasin teie saateid ja õpetus DVD-d.
Nüüd on see hirm kadunud.
Ma tõesti usun, et sain ilmutuse Jumalalt.
Kui saade on ka sind puudutanud, jaga oma lugu ekraanil oleval saidil.
Järgmise nädala saates:
Kas on olemas saatanlik plaan jätta Piiblist kõrvale teatud osad,
millest tänapäeval isegi enam ei räägita
ja mille tagajärjena kaotame Jumala väe
ja mõnedel juhtudel ka meie pääste?
Meie külaline kinnitab seda.
Tõlge: Mailis Mägi